کامرس اور صنعت کی وزارتہ
جی ای ایم کے یوم تاسیس پر تقریب کا انعقاد
صارفین کے تنازعہ کے نمٹارے سے متعلق قومی کمیشن کے رکن ،جناب بنوئے کمارنے ہندوستان جیسے جمہوری ملک میں موثر ، شفاف اور جامع عمل کے ذریعہ اشیاء اور خدمات کی خریداری کو یقینی بنانے میں منظم سرکاری خریدکے نظام کے اہم کردار پرزوردیا۔
17مئی 2023کوصد فیصد غیرمنافع بخش کمپنی کے طورپرسرکاری ای –مارکیٹ پلیس  کے یوم تاسیس کی یاد میں ایک تقریب کا انعقاد کیا گیا۔ صارفین کے تنازعہ کے نمٹارے سے متعلق قومی کمیشن کے رکن ،جناب بنوئے کمارنےمہمان خصوصی کے طورپر شرکت کی ۔
جناب بنوئے کمارنے ہندوستان جیسے جمہوری ملک میں موثر ، شفاف اور جامع عمل کے ذریعہ اشیاء اور خدمات کی خریداری کو یقینی بنانے میں منظم سرکاری خریدکے نظام کے اہم کردار پرزوردیا۔ انھوں نے ایک متحدہ سرکاری خرید پورٹل کے لئے ایک مضبوط بنیاد کی تشکیل میں ان کی سخت محنت پر جی ای ایم ٹیم کی ستائش کی اور اتنی کم مدت میں نیا سنگ میل حاصل کرنے کے لئے جی ای ایم کی کوششوں کی تعریف کی ۔
جی ای ایم کے سی ای او جناب پی کے سنگھ نے سرکاری خریداروں کی شرکت کو فروغ دینے کے لئے جی ای ایم کے ذریعہ کئے گئے اقدامات کے بارے میں تفصیل سے بتایا، جس میں مرکزی وزارتیں ، ریاستی محکمے ، عوامی شعبے کی صنعت  اور حال ہی میں بورڈ میں شامل کوآپریٹیوسوسائیٹیاں اور گرام پنچایتیں بھی شامل ہیں۔انھوں نے آنے والے وقت میں اپنے ذریعہ کئے جانے والے کاموں اوراس پر ذاتی معائنے کرنے کی ضرورت کے بارے میں بھی تفصیل سے بات چیت کی اور آئندہ جنتن شیورکے بارے میں بتایا، جو مسائل کی پہچان کرنا اوران کا حل کرنے کے تعلق سے اختراعی حل تلاش کرنے کے لئے ایک ورکشاپ ہے ۔
اس پروگرام میں سرکاری خریدمیں تبدیلی لانے میں جی ای ایم کے سفرکے ساتھ ساتھ ری برانڈیڈ جی ای ایم آؤٹ لیٹ اسٹورس # ووکل فارلوکل شروعات کی گئی ۔ کورونا-19وباء کے دوران جی ای ایم نے روایتی میلوں اور نمائشوں کے قابل عمل متبادل کے طورپر انتخاب کیا اور جی ای ایم آؤٹ لیٹ اسٹورکی شروعات کرنے کے بعد بغیرکسی بچولیئے کے خواتین ،ایس سی / ایس ٹی اورقبائلی صنعت کاروں ، اسٹارٹ اپس چھوٹی ، بہت چھوٹی صنعتوں  ، کاریگروں اوربُن کر وں ، کھادی بُن کر اوربانس پیداکرنے والوں کے لئے ای –مارکیٹ کی سہولت فراہم کی ۔
جی ای ایم نے آٹھ ‘‘جی ای ایم آؤٹ لیٹ اسٹور’’تیارکرنے کے لئے مختلف وزارتوں کے ساتھ مل کر کام کیا اورحکومت کی # ووکل فارلوکل اور خودکفیل بھارت مہم کو فروغ دینے کے لئے دیہی ہندوستان میں کم خدمات فراہم کرنے والے فروخت کنندگان گروپوں کو اپنی وقف کردہ مصنوعات کے زمرے اورآن لائن اسٹوروں کے ذریعہ بازاروں تک پہنچ فراہم کی ۔ اس عمل میں جی ای ایم نے سرکاری خریدبازاروں میں کم خدمات فراہم کرنےوالے فروخت کنندہ گروپوں کی سماجی اورمالیاتی شمولیت کے لئے ایک منفرد نقطہ ٔ نظرکو اپنا یااور # ووکل فارلوکل میک ان انڈیا میں مذکور مقاصد کو پوراکرنے کے لئے پُرعزم ہے ۔ جس سے خودکفیل بھارت کو یقینی بنایاجاسکے ۔ اس پروگرام کا اختتام جی ای ایم ملازمین کو ان کی شاندارشراکت داری کے لئے انعامات تقسیم کرنے ساتھ ہوا۔
2016 میں اپنے قیام کے بعد سے اس پورٹل نے 68000سرکاری خریداروں اور 61.81لاکھ سے زیادہ فروخت کنندگان اور خدمات فراہم کرنے والوں کا رجسٹریشن کیاہے ، جنھوں نے 11567مصنوعات کے زمرے اور 244787خدمات کیٹلاگ اور 293خدمات کے زمرے میں 31.14لاکھ سے زیادہ مصنوعات کوفہرست بند کیاگیاہے ۔اس کے علاوہ اب تک مجموعی تجارتی قدرمیں 4.15لاکھ کروڑروپے کے 1.51کروڑروپے کی مانگ پوری کی گئی ہے ۔ مالی سال 23-2022میں جی ای ایم نے ایک ہی سال میں مجموعی تجارتی قدر  میں 2لاکھ کروڑروپے کے 50لاکھ سے زیادہ آرڈرکو پوراکرتے ہوئے منفرد کامیابی حاصل کی ہے ۔دلچسپ بات یہ ہے کہ پورٹل پرمجموعی طورپر4.15لاکھ کروڑروپے کے اضافی مجموعی تجارتی قدر  کا 52.54فیصد یا 2.18لاکھ کروڑروپے چھوٹی اوربہت چھوٹی صنعتوں  فروخت کنندگان کے ذریعہ حاصل کیاگیاہے ۔